I Norge finnes ingen minstekrav til isolasjon mot støy fra utendørs kilder. Derimot finnes maksgrenser for støy fra utendørs kilder i oppholdsrom og soverom. Disse er som følger: 30 dBLp,Aeq24h (gjennomsnitt gjennom døgnet og året) på oppholdsrom og soverom. Denne grensen gjelder for boliger fra 1987 og nyere. På soverom skal støyen ikke overstige 45 Lp,AF,max (maksverdi med støymåler innstilt på Fast) mer enn ti ganger pr. natt (kl. 23–07) som årlig gjennomsnitt. Denne grensen gjelder for boliger fra 1997 og nyere.